પરંતુ એક જૈન મુનિએ એના પર કોમેન્ટ કરી છે. એમણે એવું કહ્યું છે કે ‘માનવસેવા એ જ પ્રભુસેવા’, એ વાત પૂર્ણ નથી. જીવમાત્રની સેવા એ પ્રભુસવા છે. એમાં પહાડોની સેવા, નદીઓની સેવા, જળની સેવા, પૃથ્વીની સેવા, પ્રકૃતિનાં જેટલાં ભિન્નભિન્ન તત્ત્વો છે એ પ્રત્યેકની સેવા થવી જોઇએ. જેમ કે જળ પ્રદૂષિત ન કરવામાં આવે, જળનો બગાડ ન કરવામાં આવે, એ જળની સેવા છે. ઘણાં બધાં રાસાયણિક ખાતરો દ્વારા પૃથ્વીના રસ-કસને શોષવામાં ન આવે, એ ધરતીની સેવા છે. આપણે માનવસેવા તો કરીએ જ છીએ પરંતુ જીવમાત્રની સેવા કરીએ. અને જગદ્્ગુરુ આદિ શંકરાચાર્ય આપણને શીખવી ગયા કે ‘ભૂતદયા’; ભૂત એટલે પંચમહાભૂત. આકાશ, પૃથ્વી, જળ, વાયુ, અગ્નિ એ બધાંની સેવા; એ બધાં પ્રત્યે કરુણા.